text: أول مادخلت كان فيه عدد ٢ ويترز متفرغين للجلسات ولابسين طواقي الكاوبويز ويختارون لك مكان ويعطونك المنيو.  طلبت (دوك برجر الدجاج) وجبة ،، لأنه يجي معها بطاطس وسلطة إضافية تختارها (سلطة خضراء، كولسلو، ...) يعني يعطونك حرية اختيار السلطة. سعر وجبة البرجر ٣٣ ريال شاملة المشروب والسلطة والبطاطس يعني أتوقع أنه سعر مناسب مقارنة بالجودة اللي راح تحصل عليها.  أول ما ذقت البرجر شدني الخبز وتذكرت خبز (برجر بوتيك) ربما يكون بنفس الطعم والطريقة والطراوة.    المكان كله خشب في خشب الأرضية والجدران والأبواب. والجلسات كانت بشكل جديد نوعاً ما فيها ارتفاع في النص للأطباق اللي راح تكون مشتركة، الجلسة مريحة، بصراحة تقييمي للجلسة (ممتازة)!  الويترز كل شوي جايينك يتطمنون اذا كل شي عندك تمام.    طلبت من أحد الويترز يعطيني رقم الهاتف الثابت عندهم فقال (I will tell him, his tell you) ثم بعدها جاني his وعطاني رقم الهاتف :).